**Directo on Eestis loodud veebipõhine äritarkvara terviklahendus ehk ERP, milles on ühendatud kõik võimalused edukaks äritegevuseks. Mitmekülgse ja paindliku tarkvarana on Directo parim valik nii alustavale väike- kui juba staažikale suurettevõttele.**

Directo on sobiv töövahend iga ettevõtte jaoks, kaasa arvatud raamatupidamisbürood, mis teenindavad teisi ettevõtteid. Directos on kogu firma tööprotsess (müük, ost, finants, ladu, projektijuhtimine, palk jne) ühes kohas ning võtmeisikud on igal ajal asukohast olenemata varustatud reaalajas andmetega.

Directo äritarkvara tasuta demo saab tellida siit.

Directo majandustarkvara eelised
--------------------------------

**Tasuta uuendused**
Directo on 100% Eesti ettevõtte, mis arendab, müüb ja juurutab oma toodet ise. Selle tõttu on Directo klientide jaoks alati kättesaadav ning saab pakkuda kiiret kommunikatsiooni, vea ilmnemisel operatiivset reageerimist ja pidevaid lisakuludeta tarkvarauuendusi. Kasutaja ei pea muret tundma seadusest tulenevate muudatuste pärast, sest Directol on vastavad arendused alati õigeaegselt juba koos juhistega valmis.

**Täisfunktsionaalsusega baaspakett**
Kogu äärmiselt mitmekesine funktsionaalsus sisaldub juba Directo baaspaketis, millele lisandub juurde tasuta klienditugi ning varukoopiate plaan.

**Detailne aruandlus reaalajas**
Directo ekstra lai valik erinevaid aruandeid annab täpse ülevaate ettevõtte hetkeseisust nii juhile kui raamatupidajale. Tänu aruannete mitmekülgsetele vaadetele ja võimalustele kaob ära vajadus paralleelselt Excelit kasutada.

**Maksimaalne mugavus igapäevatöös**
Veebipõhist tarkvara kasutades ei ole töö tegemise asukohale piiranguid, vajalik on ainult internetiühendus. Directo arendamisel pannakse rõhku erinevatele mugavusfunktsioonidele ja automaatikatele, mis hoiavad kasutajate jaoks rohkelt aega kokku ning muudavad töö efektiivsemaks. Directo on vapustavalt võimekas, aga uskumatult lihtne kasutada.

**Ideaalne nii väikefirma kui ka kontserni raamatupidamiseks**
Täielikku funktsionaalsust sisaldav baaspakett vastab nii suurettevõtte kui alustava firma vajadustele. Äritegevuse kasvades saab vastavalt tarvidusele kasutusele võtta järjest rohkem mooduleid, mille parimad kasutusviisid aitavad välja töötada professionaalsed projektijuhid. Directo sobib ka kontserni ettevõtetele, võimaldades reaalajas konsolideerimist - tütarfirmade tehingud kajastuvad kohe ka kontserni aruannetes.

**Suurepärane lisatulu teenimise võimalus büroodele**
Raamatupidamisbüroode jaoks on Directo edasimüümine oma lõppklientidele täiendavaks tuluallikaks. Lisaks on Directol eraldi spetsiaalne büroode keskkond, kus saab mugavalt klientide andmebaasidesse siseneda ning kasutajaid ja nende õiguseid hallata. Büroodel on võimalik Directot kasutada nii ainult raamatupidamisteenuse osutamiseks kui ka üheskoos kliendiga – sedasi saab ka lõppkasutaja kõige paremini osa Directo laiast funktsionaalsusest. See võimaldab lõppkasutajal sisestada informatsiooni ajalise viiteta seal, kus see tekib, ning raamatupidamisbüroo saab andmete sisestamise asemel keskenduda oma põhitööle.

**Kiiduväärt kasutajatugi**
Igapäevatöö käigus tekkinud küsimustele aitab vastused leida parim kasutajatugi ja seda täiesti tasuta. Abivalmid ning põhjalikud konsultandid on vaid kõne, e-posti või chati kaugusel ja näevad vajadusel kasutajaga samaaegselt ka andmeid, et veelgi tõhusamalt lahenduseni jõuda.

**Rutiinne andmesisestamine jääb minevikku**
Directo töötab järjepidevalt paberivaba raamatupidamise kasvamise nimel, mis vabastab raamatupidajad üksluisest andmete sisestamisest. Eriti suurt mõju avaldab see olukorras, kus varasemalt on ettevõttes kasutusel olnud mitu erinevat tarkvara. Directo terviklahendus annab võimaluse kogu äritegevus ühes kohas koos hoida ning raamatupidaja ei pea infot topelt sisestama.

Lisaks on igal Directot kasutaval firmal oma manuste saatmise meiliaadress, millele saadetud kirjad jõuavad programmi sidumata manustena, et neist hõlpsalt soovitud dokument genereerida. Costpocketi ja Envoice'i kasutajad on eriti õnnistatud, sest saabunud e-arvest või kuluaruandest on võimalik luua juba eeltäidetud andmetega ostuarve või kuludokument. Loomulikult kuuluvad Directo juurde ka tasuta e-arved, liidestus kuludokumentide digiteerimistarkvaradega ja automaatsed pangaväljavõtted nii SEB, Swedbanki kui LHV pangast, millest kahele viimasele saab ka otse ettevalmistatud tasumisi saata.